《寄讯李白父征君二首》
明代·茅维

闻君老病掩双扉，秋老荒园黄蝶飞。
手爨青松饭香稻，隔溪人蝶采菱归。
病忘真是息心方，兀坐支颐木脚床。
天末凉风吹老树，看他屋角送斜阳。

作者简介：浙江归安人，字孝若。茅坤子。工诗，亦善作杂剧。与臧懋循、吴稼竳、吴梦旸称四子。不得志于科举，以经世自负，尝诣阙上书，希得召见。陈当世大事，不报。有《嘉靖大政记》、《论衡》、《表衡》、《策衡》、《十赉堂集》。